Η χρήση της παιχνιδοποίησης στην επιλογή ανθρώπινου δυναμικού
Creators: name: Γιώτα, Στεφανία Ιωάννη
Publisher: name: Aristotle University of Thessaloniki
Year: 2019
Subjects: Παιχνιδοποίηση
Επιλογή ανθρώπινου δυναμικού
Ελκυστικότητα επιχείρησης
Πρόθεση σύστασης επιχείρησης
Στάση απέναντι στην παιχνιδοποιημένη μέθοδο επιλογής ανθρώπινου δυναμικού
Gamification
Recruitment
Company attractiveness
Recommendation intentions
Attitude towards game-based recruitment

description: Η παρούσα διπλωματική εργασία αποσκοπεί στη μελέτη της μεθόδου της Παιχνιδοποίησης στην επιλογή ανθρώπινου δυναμικού και στο πώς αυτή επιδρά στις αντιλήψεις και στις προθέσεις των υποψηφίων. Πρόσφατες έρευνες έχουν δείξει πως οι στάσεις των υποψηφίων απέναντι στην παιχνιδοποιημένη μέθοδο επιλογής ανθρώπινου δυναμικού επηρεάζουν τη συνολική στάση τους απέναντι στην επιχείρηση, η οποία στη συνέχεια επηρεάζει το βαθμό ελκυστικότητας της επιχείρησης για τους υποψήφιους. Παράλληλα, σύμφωνα με αποτελέσματα προγενέστερων μελετών, υπάρχει υψηλή θετική συσχέτιση μεταξύ της αντιλαμβανόμενης από τον υποψήφιο ελκυστικότητας και της πρόθεσης σύστασης της επιχείρησης σε τρίτους. Αρχικά, πραγματοποιήθηκε μελέτη του θεωρητικού υπόβαθρου γύρω από τις έννοιες της ελκυστικότητας της επιχείρησης, της στάσης του υποψηφίου απέναντι στις παιχνιδοποιημένες μεθόδους επιλογής και της πρόθεσης σύστασης της επιχείρησης σε τρίτους. Έπειτα, αναπτύχθηκαν δύο υποθέσεις και σχεδιάστηκαν τα ερωτηματολόγια. Η έρευνα είχε τη μορφή πειράματος, το οποίο περιλάμβανε την προσομοίωση της διαδικασίας επιλογής, με τη χρήση ψυχομετρικού τεστ για τους μισούς συμμετέχοντες και παιχνιδοποιημένης πλατφόρμας για τους υπόλοιπους. Έπειτα, οι 200 συμμετέχοντες κλήθηκαν να απαντήσουν στο ερωτηματολόγιο που αποσκοπούσε στην εξέταση της εγκυρότητας των υποθέσεων. Οι υποθέσεις επιβεβαιώθηκαν από τα αποτελέσματα και καταλήξαμε στο συμπέρασμα ότι η στάση του υποψηφίου απέναντι στην παιχνιδοποιημένη μέθοδο επιλογής παίζει ρυθμιστικό ρόλο στη σχέση της εκάστοτε εφαρμοζόμενης μεθόδου επιλογής με την αντιλαμβανόμενη ελκυστικότητα της επιχείρησης. Επιπρόσθετα, η στάση του υποψηφίου απέναντι στην παιχνιδοποιημένη μέθοδο παίζει ρυθμιστικό ρόλο στη σχέση της εκάστοτε εφαρμοζόμενης μεθόδου επιλογής με την πρόθεση σύστασης της επιχείρησης σε τρίτους, μέσω της αντιλαμβανόμενης ελκυστικότητας της επιχείρησης
description: This dissertation aims to the further study of gamified recruitment methods and how these methods influence the candidates’ perceptions and intentions towards the recruiting company. Recent research has shown that the candidates' attitudes towards the gamified recruitment method affect their overall attitude towards the recruiting firm, which then affects the degree of the firm’s perceived attractiveness. Further on, according to previous studies, there is evidence of high correlation among the perceived recruiting company attractiveness and the candidate’s intentions to recommend the company to other people. Initially, a theoretical background study was carried out around the terms relating company attractiveness, candidate’s attitude towards game-based recruitment and candidate’s intentions to recommend the recruiting company to other people. Later on, two research hypotheses were developed and questionnaires were designed, in order to gather essential data. This study was conducted with the form of an experiment, which contained the simulation of the recruiting procedure, using a psychometric test for half of the participants and a gamified platform for the other half. Next, the 200 participants were asked to respond to the questionnaire examining the validity of the two hypotheses. The research hypotheses were confirmed by the results, thus concluding to the fact that the candidate’s attitude towards game-based recruitment moderates the relationship between the implied recruitment method and the perceived recruiting company attractiveness. Moreover, the candidate’s attitude towards game-based recruitment moderates the relationship between the applied recruitment method and the candidate’s recommendation intentions, through the perceived recruiting company attractiveness